## Cultura destina ajudes de més de 438.000 euros per a la remodelació i construcció de locals de les societats musicals

*** En esta convocatòria es podran beneficiar 23 municipis i societats musicals**

La Conselleria d’Educació, Cultura, Universitats i Ocupació, a través de la Direcció General de Cultura, ha concedit ajudes per valor de 438.941 euros destinades a finançar obres de remodelació i construcció de locals socials de les societats musicals de la Comunitat Valenciana en 2024.

Estes ajudes s’arrepleguen en el [Diari Oficial de la Generalitat Valenciana](https://dogv.gva.es/datos/2024/12/20/pdf/2024_13742_va.pdf), i perseguixen salvaguardar la cultura immaterial que representen les societats musicals de la Comunitat Valenciana.

En esta convocatòria s’inclouen les obres de remodelació i rehabilitació, reforma, millora, adequació i modernització de locals socials en espais existents i les seues instal·lacions en 2024.

En total, en esta convocatòria es podran beneficiar 23 municipis i societats musicals.

Les ajudes estan destinades a societats musicals legalment constituïdes. Entre les seues activitats artístiques i formatives permanents ha de figurar el sosteniment d’una agrupació instrumental no professional, siga banda o orquestra o el sosteniment d’una escola de música o d’educands.

Fecha: 28/12/2024